กาตาร์ คุมเข้ม โควิด-19 ประกาศห้ามผู้โดยสารที่มาจากไทย เข้าประเทศทุกกรณี
สถานเอกอัครราชทูต ณ กรุงโดฮา ประกาศห้ามผู้โดยสารที่เดินทางจาก 14 ประเทศเสี่ยง เข้าประเทศกาตาร์ชั่วคราว ทุกกรณี เพื่อป้องกันการแพร่ระบาด โควิด-19แฟนเพจเฟซบุ๊ก สถานเอกอัครราชทูต ณ กรุงโดฮา ประกาศว่า เมื่อวันที่ 8 มี.ค. 2563 กรมประชาสัมพันธ์กาตาร์ประกาศมาตรการป้องกันการแพร่ระบาด COVID-19 ในกาตาร์ เพิ่มเติมโดยการระงับการเข้าเมืองชั่วคราวของผู้เดินทางมาจาก 14 ประเทศ คือ บังกลาเทศ จีน อียิปต์ อินเดีย อิหร่าน อิรัก เลบานอน เนปาล ปากีสถาน ฟิลิปปินส์ เกาหลีใต้ ศรีลังกา ซีเรีย และ ไทย โดยจะมีผลบังคับใช้ตั้งแต่วันที่ 9 มี.ค. 2563 เป็นต้นไป ทั้งผู้ที่มีถิ่นที่อยู่และการได้รับยกเว้นวีซ่าเข้าประเทศสำหรับมาตรการนี้ จะส่งผลกระทบต่อคนไทยที่จะเดินทางเข้ามายังกาตาร์ เพราะอาจจะประสบปัญหาไม่สามารถเข้ากาตาร์ได้ชั่วคราว ทั้งประเภทที่เข้ากาตาร์โดยได้รับการยกเว้นวีซ่า หรือมีวีซ่าอยู่แล้ว รวมทั้งท่านที่มีบัตรถิ่นที่อยู่ (QID) อยู่แล้วด้วย จึงขอให้คนไทยทุกท่านที่กำลังเดินทางไปไทย หรือเดินทางจากไทยเข้ากาตาร์ โปรดตรวจสอบข้อมูลจากสายการบินก่อนเดินทางเพราะอาจจะกระทบต่อการเดินทางของท่านในการเข้ากาตาร์ได้อย่างไรก็ตาม กาตาร์ระงับการเข้าเมืองผู้ที่เดินทางจากไทย แต่สำหรับผู้โดยสารเปลี่ยนเครื่อง (transit) ยังคงเดินทางผ่านกาตาร์ได้ตามปกติ โดยเตรียมตั๋วเครื่องบินที่แสดงปลายทางไว้ด้วยขอบคุณเฟซบุ๊ก Royal Thai Embassy Doha : สถานเอกอัครราชทูต ณ กรุงโดฮา
สถานเอกอัครราชทูต ณ กรุงโดฮา ประกาศห้ามผู้โดยสารที่เดินทางจาก 14 ประเทศเสี่ยง เข้าประเทศกาตาร์ชั่วคราว ทุกกรณี เพื่อป้องกันการแพร่ระบาด โควิด-19
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,กาตาร์,ข่าวทั่วไป